CELEX: 61994CC0216
Language: da
Date: 1995-05-11 00:00:00
Title: Forslag til afgørelse fra generaladvokat Lenz fremsat den 11. maj 1995. # Kommissionen for De Europæiske Fællesskaber mod Kongeriget Belgien. # Traktatbrud - direktiv 89/48/EØF - gensidig anerkendelse af eksamensbeviser for erhvervskompetencegivende videregående uddannelser af mindst tre års varighed. # Sag C-216/94.

FORSLAG TIL AFGØRELSE FRA GENERALADVOKAT
      CARL OTTO LENZ
      fremsat den 11. maj 1995 (
            *1
         )
      A — Indledning
      
               1.
            
            
               Kommissionen har anlagt nærværende traktatbrudssag mod Kongeriget Belgien under anbringende af, at dette ikke har gennemført direktiv 89/48/EØF om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed (
                     1
                  ).
            
         
               2.
            
            
               Ved udløbet af fristen for gennemførelse havde Kommissionen hverken fået underretning om foranstaltninger til gennemførelse eller rådede over oplysninger, der gav grundlag for at antage, at en gennemførelse havde fundet sted. Kommissionen indledte følgelig en traktatbrudsprocedure. Ved åbningsskrivelse af 28. juni 1991 meddelte Kommissionen den sagsøgte medlemsstat en frist på to måneder til at fremkomme med bemærkninger til det påståede traktatbrud. Den pågældende medlemsstats regering fik fristen forlænget med en måned og oplyste ved skrivelse af 14. oktober 1991, at en række bestemmelser til gennemførelse af direktivet var under forberedelse. Da Kommissionen ikke modtog yderligere oplysninger, fremsendte den en begrundet udtalelse den 6. november 1992, hvori den fastsatte en frist på to måneder til gennemførelse af de nødvendige foranstaltninger. Den begrundede udtalelse forblev ubesvaret. Kommissionen anlagde derfor den 26. juli 1994 sag ved Domstolen.
            
         
               3.
            
            
               Kommissionen har nedlagt følgende påstande:
               
                        —
                     
                     
                        Det fastslås, at Kongeriget Belgien i strid med de forpligtelser, der påhviler det i henhold til EF-traktaten, har undladt inden for de fastsatte frister at træffe de nødvendige foranstaltninger for at efterkomme Rådets direktiv 89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed.
                     
                  
                        —
                     
                     
                        Subsidiært, at det fastslås, at Kongeriget Belgien i strid med de forpligtelser, der påhviler det i henhold til EF-traktaten, har undladt at meddele Kommissionen teksten til de nationale gennemførelsesbestemmelser til direktiv 89/48/EØF om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed i overensstemmelse med direktivets artikel 12.
                     
                  
                        —
                     
                     
                        Kongeriget Belgien tilpligtes at betale sagens omkostninger.
                     
                  
         Β — Stillingtagen
      
               4.
            
            
               I henhold til direktivets artikel 12, stk. 1, påhviler det medlemsstaterne inden for en frist på to år fra direktivets meddelelse at træffe de nødvendige foranstaltninger for at efterkomme det, ligesom de straks skal underrette Kommissionen herom. Direktivet blev meddelt medlemsstaterne den 4. januar 1989 (
                     2
                  ), således at fristen udløb den 4. januar 1991.
            
         
               5.
            
            
               Det er ubestridt, at direktivet ikke var blevet gennemført, hverken ved gennemførelsesfristens udløb den 4. januar 1991 eller den 6. januar 1993, da den i den begrundede udtalelse fastsatte frist på to måneder udløb.
            
         
               6.
            
            
               Den belgiske regering har i sit svarskrift henvist til en lov af 29. april 1994 (
                     3
                  ), der blev vedtaget til gennemførelse af det pågældende direktiv. Loven forudsætter imidlertid, at der træffes gennemførelsesforanstaltninger i national ret. Den belgiske regering har vedgået, at der er fastsat gennemførelsesforanstaltninger på visse områder, men endnu ikke på alle.
            
         
               7.
            
            
               Det må således lægges til grund, at det endnu under den skriftlige procedure for Domstolen ikke kunne fastslås, at direktiv 89/48 var gennemført fuldt ud. Ifølge Domstolens faste praksis kan vanskeligheder eller forsinkelser i den nationale lovgivningsprocedure ikke begrunde en forsinkelse af gennemførelsen af EF-retsakter.
            
         
               8.
            
            
               Kommissionens påstand må derfor tages til følge. Da der må gives Kommissionen medhold i dens principale påstand, er den subsidiære påstand blevet uden genstand.
            
         Sagens omkostninger
      
               9.
            
            
               Ifølge procesreglementets artikel 69, stk. 2, bør den tabende part pålægges at betale sagens omkostninger.
            
         C — Forslag til afgørelse
      
               10.
            
            
               På grundlag af det således anførte skal jeg foreslå Domstolen at træffe følgende afgørelse:
               
                        »1)
                     
                     
                        Kongeriget Belgien har tilsidesat sine forpligtelser i henhold til EF-traktaten, idet det ikke inden for de fastsatte frister har vedtaget de foranstaltninger, der er nødvendige for at efterkomme Rådets direktiv 89/48/EØF om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed.
                     
                  
                        2)
                     
                     
                        Kongeriget Belgien betaler sagens omkostninger.«
                     
                  
         (
            *1
         ) – Originalsprog: tysk.
      (
            1
         ) – Rådets direktiv af 21.12.1988 (EFT 1989 L 19, s. 16).
      (
            2
         ) – Jf. note 2 i direktiv 89/48.
      (
            3
         ) – Offentliggjort i Moniteur belge den 20.7.1994.